ai4bharat/Pralekha huggingface dataset:
મંત્રીમંડળ
મંત્રીમંડળે ભારત અને માલદીવ વચ્ચે નૌકાવહન માટે થયેલા એમઓયુને મંજૂરી આપી
આ એમઓયુ માલદીવ અને કેરળ વચ્ચે ફેરી સેવાઓ માટેનો માર્ગ મોકળો કરશે
માલે અને માલદીવમાં કુલહુધુફુસી સાથે કોચી દરિયાઈ માર્ગે જોડાશે
કેન્દ્રીય મંત્રીમંડળે ભારત અને માલદીવ વચ્ચે દરિયાઈ માર્ગથી પ્રવાસી સેવા અને માલની અવરજવર માટેની સેવાને પ્રોત્સાહન આપવા કરેલા સમજૂતીકરાર ને કાર્યોત્તર મંજૂરી આપી દીધી છે. આ એમઓયુ પર ભારતનાં પ્રધાનમંત્રીનાં માલદીવનાં પ્રવાસ દરમિયાન 8 જૂન, 2019નાં રોજ હસ્તાક્ષર થયાં હતાં.
માલદીવનાં વિકાસમાં ભારત અગ્રણી ભાગીદાર છે. ભારતે માલદીવમાં અનેક મહત્ત્વપૂર્ણ સંસ્થાઓ સ્થાપિત કરી છે. અત્યારે ભારતે વેપાર માટે માલદીવને લાંબા ગાળાની અને રિવોલ્વિંગ ક્રેડિટ સહિત 100 મિલિયન અમેરિકન ડોલરની સ્ટેન્ડ બાય ક્રેડિટ ફેસિલિટી  આપી છે.
માલે માલદીવની રાજધાની છે અને એનું સૌથી વધુ જનસંખ્યા ધરાવતું મહાનગર છે. વળી માલદીવનું કુલહુધુફુસી સૌથી વધુ જનસંખ્યા ધરાવતું એનું ત્રીજું મહાનગર છે, જેનાથી બંને દેશોનાં પર્યટકોની સાથે સાથે માલની અવજવર માટે કોચીથી ફેરી સેવાઓ શરૂ કરવાની સારી સંભાવનાઓ છે. માલે અને કોચી વચ્ચે 708 કિલોમીટરનું અને માલે અને કુલહુધુફુસી વચ્ચે 509 કિલોમીટરનું અંતર છે. કુલહુધુફુસી અને એની આસપાસ માલદીવનાં ઉત્તરનાં ટાપુ વિસ્તારોમાં મુખ્યત્વે લોકો વસે છે. અહીં મોટી સંખ્યામાં રિસોર્ટ્સ બન્યાં છે, જે ભારતીય લોકો માટે સંભવિત પર્યટનસ્થળ બની શકે છે. અત્યારે સંપર્ક સુવિધાઓમાં માલે માટે વિમાન અને રિસોર્ટ્સ માટે સી પ્લેનોની સેવાઓ સામેલ છે, જે મોંઘા વિકલ્પો છે. બીજી તરફ, દરિયાઈ માર્ગથી કોચી સાથે સંપર્ક સુવિધા સ્થાપિત થવાથી બંને દેશો વચ્ચે, ખાસ કરીને ભારત માટે હેલ્થ અને પર્યટનને પ્રોત્સાહન મળી શકે છે. માલદીવનાં ઘણાં લોકો શૈક્ષણિક ઉદ્દેશો પાર પાડવા માટે કેરળ અને દક્ષિણ ભારતનાં અન્ય મહાનગરોનો પ્રવાસ કરે છે.
બંને દેશો વચ્ચે દરિયાઈ માર્ગથી પ્રવાસી અને માલની અવજવરનાં ક્ષેત્રમાં સંભવિત તકોનો લાભ ઉઠાવવાની દ્રષ્ટિએ માલદીવ સાથે આ સમજૂતી પર હસ્તાક્ષર કરવામાં આવ્યાં છે. પ્રસ્તાવિત ફેરી સેવાઓથી બંને દેશોનાં લોકો વચ્ચે સંપર્ધ વધવાથી બંને દેશો વચ્ચે વેપારને પણ પ્રોત્સાહન આપવામાં મદદ મળશે.
DK/NP/GP
(
સંસ્કૃતિ મંત્રાલય
"મેરી માટી મેરા દેશ" ઝુંબેશના પ્રથમ તબક્કામાં વ્યાપક જનભાગીદારી જોવા મળી
36 રાજ્યો/કેન્દ્રશાસિત પ્રદેશોમાં બાંધવામાં આવેલા સ્વાતંત્ર્ય સેનાનીઓ અને સુરક્ષા દળોને સમર્પિત 2.33 લાખથી વધુ શિલાફલક
~4 કરોડ પંચ પ્રાણ પ્રતિજ્ઞા; 2 લાખ+ બ્રેવહાર્ટ સન્માન કાર્યક્રમો; 2.63 લાખ અમૃત વાટિકાની રચના કરી
દેશના દરેક ઘર સુધી પહોંચવા માટે બીજા તબક્કામાં પ્રવેશ કરવા માટે તૈયાર છે
9મી ઓગસ્ટ 2023ના રોજ દેશ માટે પોતાનો જીવ આપનાર 'વીરોને' શ્રદ્ધાંજલિ આપવા માટે "મેરી માટી મેરા દેશ", દેશવ્યાપી અભિયાન શરૂ કરવામાં આવ્યું હતું. આ ઝુંબેશ એ 'આઝાદી કા અમૃત મહોત્સવ'નો સમાપન પ્રસંગ છે, જે 12મી માર્ચ 2021ના રોજ શરૂ થયો હતો અને સમગ્ર ભારતમાં આયોજિત 2 લાખથી વધુ કાર્યક્રમો સાથે વ્યાપક જનભાગીદારી  જોવા મળી છે.
આ ઝુંબેશમાં સ્વાતંત્ર્ય સેનાનીઓ અને સુરક્ષા દળોને સમર્પિત શિલાફલકમની સ્થાપના જેવા કાર્યક્રમો તેમજ પંચ પ્રાણ સંકલ્પ, વસુધા વંદન, વીરોન કા વંદન જેવા કાર્યક્રમોનો સમાવેશ થાય છે જે આપણા બહાદુરોના બહાદુર બલિદાનની આરાધના કરે છે.
મેરી માટી મેરા દેશ અભિયાનનો પ્રથમ તબક્કો વ્યાપક પહોંચ અને પ્રચંડ જનભાગીદારી સાથે અસાધારણ સફળ સાબિત થયો છે. અત્યાર સુધીમાં 36 રાજ્યો/કેન્દ્રશાસિત પ્રદેશોમાં 2.33 લાખથી વધુ શિલાફલકમ બાંધવામાં આવ્યા છે. વેબસાઇટ પર આજ સુધીમાં લગભગ 4 કરોડ પંચ પ્રાણ પ્રતિજ્ઞા સેલ્ફી અપલોડ કરવામાં આવી છે. દેશભરમાં 2 લાખ+ બ્રેવહાર્ટ સન્માન કાર્યક્રમોનું આયોજન કરવામાં આવ્યું છે. વસુધા વંદન થીમ હેઠળ, 2.36 કરોડથી વધુ સ્વદેશી રોપાઓ વાવવામાં આવ્યા છે અને 2.63 લાખ અમૃત વાટિકાઓ બનાવવામાં આવી છે.
હવે સમગ્ર દેશમાં આયોજિત અમૃત કલશ યાત્રાઓ સાથે અભિયાન તેના બીજા તબક્કામાં પ્રવેશવા માટે તૈયાર છે. સમગ્ર ભારત આઉટરીચ અભિયાન તરીકે, તેનો ઉદ્દેશ્ય દેશના દરેક ઘર સુધી પહોંચવાનો છે. સમગ્ર ભારતમાં ગ્રામીણ વિસ્તારોના 6 લાખથી વધુ ગામડાઓ અને શહેરી વિસ્તારોના વોર્ડમાંથી માટી અને ચોખા જેવા અનાજ એકત્ર કરવામાં આવી રહ્યા છે. ગ્રામીણ વિસ્તારોમાં, તેને બ્લોક લેવલ પર જોડીને બ્લોક લેવલ કલશ બનાવવામાં આવશે. રાજ્યની રાજધાનીથી ઔપચારિક વિદાય પછી, આ કલશ રાષ્ટ્રીય કાર્યક્રમ માટે દિલ્હી આવશે. શહેરી વિસ્તારોમાં, માટીને વોર્ડમાંથી એકત્રિત કરવામાં આવે છે અને રાજ્યની રાજધાની મારફતે દિલ્હીમાં મિશ્રણ અને પરિવહન માટે મોટી શહેરી સ્થાનિક સંસ્થાઓમાં લાવવામાં આવે છે. એવી અપેક્ષા છે કે અંતિમ કાર્યક્રમ માટે ઓક્ટોબરના અંત સુધીમાં 8500 થી વધુ કળશ દિલ્હી પહોંચશે. આઝાદી કા અમૃત મહોત્સવની યાદમાં વારસો રચીને ભારતના ખૂણે ખૂણેથી એકત્રિત કરવામાં આવેલી માટીને અમૃત વાટિકામાં અને અમૃત સ્મારકમાં મૂકવામાં આવશે.
મેરી માટી મેરા દેશ અભિયાનની તસવીરો નીચેની લિંક પર ઉપલબ્ધ છે.
https://drive.google.com/drive/folders/1ZbRRp1YP893V6LBfibaQJeoK3vBOLoc9?usp=drive_link
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
વિદ્યુત મંત્રાલય
એસજેવીએન દ્વારા વેન્ટીલેટર્સ ખરીદવા માટે 1 કરોડ રૂપિયા પૂરા પાડવામાં આવ્યા
કેન્દ્રીય ઊર્જા મંત્રાલય અંતર્ગતના એક મીનીરત્ન પીએસયુ, એસજેવીએન લિમિટેડ દ્વારા કોરોના વાયરસ  રોગચાળો કે જેણે સમગ્ર વિશ્વમાં અંધાધૂંધી સર્જી છે તેની સામે લડવા માટે કેટલાક પગલાઓ લીધા છે. સંકટના આ સમયમાં કેન્દ્રીય પીએસયુએ કોરોના વાયરસ સામે લડવા માટે 1 કરોડ રૂપિયા પૂરા પાડવાની સૈદ્ધાંતિક મંજૂરી આપી છે.
એસજેવીએન લિમિટેડના ચેરમેન અને મેનેજીંગ ડાયરેક્ટર  નંદ લાલ શર્માએ જણાવ્યું છે કે ઇન્દિરા ગાંધી મેડીકલ કોલેજ હોસ્પિટલ, સિમલા દ્વારા છ વેન્ટીલેટર્સ, ડૉ. રાજેન્દ્ર પ્રસાદ મેડીકલ કોલેજ, ટાંડા દ્વારા પાંચ વેન્ટીલેટર્સ અને ખાનેરી ખાતે રામપુર હોસ્પિટલમાં કેટલાક વેન્ટીલેટર્સ ખરીદવા માટે આ રકમનો ઉપયોગ કરવામાં આવશે. એસજેવીએન લિમિટેડ આ આરોગ્ય સંસ્થાઓને અન્ય જરૂરી સામગ્રીઓ જેવી કે માસ્ક, સેનીટાઈઝર અને ગ્લોવ્ઝ વગેરે ખરીદવા માટે પણ નાણાકીય સહાયતા પૂરી પાડશે.
GP/RP
(Visitor Counter : 91
પ્રધાનમંત્રીનું કાર્યાલય
પ્રધાનમંત્રી આવતીકાલે ‘રાષ્ટ્રીય શિક્ષણ નીતિ હેઠળ ઉચ્ચ શિક્ષણમાં પરિવર્તનકારી સુધારાઓ પર કોન્કલેવ’ માં ઉદ્ઘાટન સંબોધન કરશે
પ્રધાનમંત્રી શ્રી નરેન્દ્ર મોદી આવતીકાલે 7 ઓગસ્ટ, 2020ના વિડિયો કોન્ફરન્સના માધ્યમથી ‘રાષ્ટ્રીય શિક્ષણ નીતિ હેઠળ ઉચ્ચ શિક્ષણમાં પરિવર્તનકારી સુધારાઓ વિશે કોન્કલેવ’ માં ઉદ્ઘાટન સંબોધન કરશે.
આ કોન્કલેવનું આયોજન માનવ સંસાધન વિકાસ મંત્રાલય અને વિશ્વવિદ્યાલય અનુદાન આયોગ દ્વારા કરવામાં આવી રહ્યું છે.
આ કોન્કલેવમાં રાષ્ટ્રીય શિક્ષણ નીતિ, 2020 હેઠળ આવરી લેવામાં આવેલ શિક્ષણના મહત્ત્વપૂર્ણ પાસાઓ જેમ કે, સાકલ્યવાદી, બહુભાષીય અને ભાવિ શિક્ષણ, ગુણવત્તા સંશોધન, અને શિક્ષણની સારી પહોંચ માટે તકનીકીનો સમાન ઉપયોગ પર સમર્પિત સત્રો હશે.
આ કાર્યક્રમમાં કેન્દ્રીય માનવ સંસાધન વિકાસ મંત્રી શ્રી રમેશ પોખરિયાલ, રાજ્ય કક્ષાના કેન્દ્રીય માનવ સંસાધન વિકાસ મંત્રી શ્રી સંજય ધોત્રે પણ ભાગ લેશે. રાષ્ટ્રીય શિક્ષણ નીતિના વિવિધ પાસાઓ પર અધ્યક્ષ અને સભ્યો, એનઇપી મુસદ્દા સમિતિ તેમજ પ્રખ્યાત શિક્ષણવિદો / વૈજ્ઞાનિકો સહિત અનેક મહાનુભાવો ચર્ચા કરશે.
કાર્યક્રમમાં યુનિવર્સિટીઓના કુલપતિઓ, સંસ્થાઓના નિદેશક અને કોલેજોના આચાર્યો અને અન્ય હોદ્દેદારો ભાગ લેશે.
આ પ્રોગ્રામનું જીવંત પ્રસારણ કરવામાં આવશે:
એમએચઆરડી ફેસબુક પેજ : https://www.facebook.com/HRDMinistry/
યુજીસી યુ-ટ્યુબ ચેનલ, પીઆઈબી યુ-ટ્યુબ ચેનલ,
યુજીસી ટ્વિટર હેન્ડલ  : https://twitter.com/ugc_india?s=12
ડીડી ન્યૂઝ પર પણ તેનું પ્રસારણ કરવામાં આવશે.
SD/GP/BT
(
મંત્રીમંડળ
મંત્રીમંડળને ભારત અને પ્રજાસત્તાક કોરિયા વચ્ચે સંયુક્તપણે ટપાલ ટીકિટ બહાર પાડવા માટે થયેલા સમજૂતી કરાર અંગે જાણકારી આપવામાં આવી
પ્રધાનમંત્રી શ્રી નરેન્દ્ર મોદીનાં નેતૃત્વમાં કેન્દ્રીય મંત્રીમંડળને ભારત અને પ્રજાસત્તાક કોરિયા વચ્ચે ફેબ્રુઆરી, 2019માં થયેલા સમજૂતી કરાર ની જાણકારી આપવામાં આવી હતી.
ભારત સરકારનાં સંચાર મંત્રાલયનાં પોસ્ટ વિભાગ તથા પ્રજાસત્તાક કોરિયાની સરકારના વિજ્ઞાન અને આઇસીટી  મંત્રાલય “કોરિયાની ક્વિન હુર હવાંગ-ઓક”ની થીમ પર સંયુક્તપણે ટપાલ ટીકિટ બહાર પાડવા સંમત થયા છે.
સંયુક્ત ટપાલ ટીકિટ વર્ષ 2019નાં અંત સુધીમાં પારસ્પરિક રીતે અનુકૂળ તારીખે પ્રસિદ્ધ કરવામાં આવશે.
NP/J.Khunt/GP/RP
(Visitor Counter : 145
વિજ્ઞાન અને ટેકનોલોજી મંત્રાલય
કેન્દ્રીય મંત્રીમંડળે ભારતીય પરિવહન ક્ષેત્ર પર ITF પ્રવૃત્તિઓને ટેકો આપવા માટે ભારત અને ફ્રાન્સ વચ્ચેના કરાર પર હસ્તાક્ષર કરવાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળને ઇન્ટરનેશનલ ટ્રાન્સપોર્ટ ફોરમ અને ટેક્નોલોજી ઇન્ફોર્મેશન, ફોરકાસ્ટિંગ એન્ડ એસેસમેન્ટ કાઉન્સિલ  વતી ઓર્ગેનાઇઝેશન ફોર ઇકોનોમિક કોઓપરેશન એન્ડ ડેવલપમેન્ટ, ફ્રાન્સ વચ્ચે કરાર પર હસ્તાક્ષર કરવા અંગે માહિતગાર કરવામાં આવ્યા હતા. ભારત ભારતીય પરિવહન ક્ષેત્ર પર ઇન્ટરનેશનલ ટ્રાન્સપોર્ટ ફોરમ  પ્રવૃત્તિઓને સમર્થન આપશે.
6ઠ્ઠી જુલાઈ, 2022 ના રોજ કરાર પર હસ્તાક્ષર કરવામાં આવ્યા હતા.
આ કરાર હેઠળ હાથ ધરવામાં આવનારી પ્રવૃત્તિઓ આ તરફ દોરી જશે:
નવા વૈજ્ઞાનિક પરિણામો;
નવી નીતિ આંતરદૃષ્ટિ;
વૈજ્ઞાનિક ક્રિયાપ્રતિક્રિયામાં વધારો કરીને ક્ષમતા નિર્માણ
ભારતમાં પરિવહન ક્ષેત્રના ડીકાર્બોનાઇઝેશન માટે તકનીકી વિકલ્પોની ઓળખ.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 82
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 193..53 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 10 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,93,53,58,865
|
|
બાકી ઉપલબ્ધ
|
|
9,99,18,330
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 193.53 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 10 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 117
પ્રધાનમંત્રીનું કાર્યાલય
પ્રધાનમંત્રીએ પંડિત જવાહરલાલ નેહરુને તેમની જન્મજયંતી પર શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ ભારતના પૂર્વ પ્રધાનમંત્રી પંડિત જવાહરલાલ નેહરુને તેમની જન્મજયંતી પર શ્રદ્ધાંજલિ આપી છે.
એક ટ્વીટમાં, પ્રધાનમંત્રીએ કહ્યું:
" આપણા ભૂતપૂર્વ પીએમ પંડિત જવાહરલાલ નેહરુજીને તેમની જન્મજયંતી પર શ્રદ્ધાંજલિ. આપણે આપણા રાષ્ટ્ર માટે તેમના યોગદાનને પણ યાદ કરીએ છીએ."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્ટીલ મંત્રાલય
વેલ્યુ-એડેડ સ્ટીલ માટે પ્રોડક્શન લિંક્ડ ઇન્સેન્ટિવ  સ્કીમ હેઠળ અરજીઓ મેળવવાની છેલ્લી તારીખ 15 સપ્ટેમ્બર, 2022 સુધી લંબાવવામાં આવી
ઓનલાઈન એપ્લિકેશન સુવિધા  દ્વારા પ્રોડક્શન ઈન્સેન્ટિવ  યોજના હેઠળ મૂલ્ય-વર્ધિત સ્ટીલ માટેની અરજીઓ મેળવવાની છેલ્લી તારીખ 15મી સપ્ટેમ્બર, 2022 સુધી લંબાવવામાં આવી છે. સહભાગિતા, પાત્રતા અને અન્ય શરતો માટે નિર્ધારિત ધોરણો 29 જુલાઈ, 2021ના રોજ સૂચિત કરવામાં આવ્યા હતા. આ તમામ પ્રમાણભૂત પોર્ટલ પર ઉપલબ્ધ છે. રસ ધરાવતી કંપનીઓને વિનંતી કરવામાં આવે છે કે તેઓ સૌપહેલા નોંધણી કરાવે અને પછી અંતિમ તારીખ પહેલાં પોર્ટલ પર અરજી કરે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 128
પ્રધાનમંત્રીનું કાર્યાલય
પ્રધાનમંત્રીએ બાબૂ જગજીવન રામને તેમની જન્મ જયંતી પર યાદ કર્યા
પ્રધાનમંત્રી શ્રી નરેન્દ્ર મોદીએ બાબૂ જગજીવન રામને તેમની જન્મ જયંતી પર નમન કર્યું હતું.
પ્રધાનમંત્રીએ કહ્યું કે, “સ્વ નિર્મિત અને ઉદ્યમશીલ બાબૂ જગજીવન રામના દેશ પ્રત્યેના યોગદાનને ક્યારેય ભૂલી નહીં શકાય. સ્વતંત્રતા સેનાની અને એક પ્રશાસક તરીકે ભારત પ્રત્યે તેમની સેવાઓ અતુલનીય રહી છે. બાબૂજી એક સાચા પ્રશાસક હતા અને તેમણે સરમુખત્યારશાહી સામે નમવાની ના પાડી દીધી હતી. ભારત તેમની જંયતી પર તેમને યાદ કરે છે.
NP/J.Khunt/GP
(Visitor Counter : 67
નાણા મંત્રાલય
વર્ષ 2019-20 દરમિયાન સરકારનું 1,05,000 કરોડ રૂપિયાના રોકાણનું લક્ષ્ય
વ્યૂહાત્મક ડિસઈન્વેસ્ટમેન્ટ માટે એર ઇન્ડિયાની દરખાસ્તો ફરી શરૂ કરાશે
ખાનગી ક્ષેત્રે વ્યૂહાત્મક ભાગીદારી માટે કેન્દ્રીય જાહેર ઉદ્યોગોની સંખ્યામાં વધારો
નવી દિલ્હી, 05-07-2019
કેન્દ્રીય નાણાં તેમજ કૉર્પોરેટ બાબતોના મંત્રી શ્રીમતી નિર્મલા સીતારમણે આજે લોકસભામાં 2019-20નું કેન્દ્રીય અંદાજપત્ર રજૂ કરતા કહ્યું કે સરકારે 2019-20 દરમિયાન 1,05,000 કરોડ રૂપિયાના ડિસઈન્વેસ્ટમેન્ટનું લક્ષ્ય નક્કી કર્યું છે. સરકાર વ્યૂહાત્મક રીતે જાહેર ક્ષેત્રના સાહસો વેચશે અને બિન-નાણાકીય ક્ષેત્રમાં જાહેર ઉદ્યોગોને મજબૂત બનાવશે.
તેમણે જણાવ્યું હતું કે સરકાર બિન-નાણાકીય જાહેર ક્ષેત્રમાં ડિસઇન્વેસ્ટમેન્ટ નીતિ ચાલુ રાખશે. સરકાર 51 ટકા હિસ્સો જાળવી રાખશે. આવા સાહસો માટે અલગથી વિચાર કરવામાં આવશે, જ્યાં સરકારનો હિસ્સો 51 ટકાથી ઓછો હોય છે અને સરકાર તેના પર નિયંત્રણ જાળવી રાખવા માંગે છે. સરકારે 51 ટકા હિસ્સાની વર્તમાન નીતિમાં સુધારો કરવાનો નિર્ણય લીધો છે, તેના માટે 51% ભાગીદારીમાં સરકારી નિયંત્રિત સંસ્થાઓની ભાગીદારીનો પણ સમાવેશ કરવામાં આવશે.
નાણાં મંત્રીએ કહ્યું કે કેટલાક પસંદ કરેલા કેન્દ્રીય જાહેર ક્ષેત્રના ઉદ્યોગોનું વ્યૂહાત્મક ડિસઇન્વેસ્ટમેન્ટ સરકારની અગ્રતા રહેશે. સરકાર એર ઇન્ડિયાના વ્યૂહાત્મક ડિસઇન્વેસ્ટમેન્ટની પ્રક્રિયા ફરીથી શરૂ કરશે અને ખાનગી ક્ષેત્રની ભાગીદારીમાં ભાગ લેવા માટે જાહેર ક્ષેત્રના સાહસોને પ્રસ્તાવ રજૂ કરશે.
DK/NP/J.Khunt/GP
(Visitor Counter : 152
મંત્રીમંડળ
મંત્રીમંડળે ડિજિટલ ટ્રાન્સફોર્મેશન માટે વસતિનાં ધોરણે અમલમાં મૂકાયેલા સફળ ડિજિટલ સોલ્યુશન્સ વહેંચવાનાં ક્ષેત્રમાં સહકાર સ્થાપિત કરવા ભારત અને આર્મેનિયા વચ્ચે થયેલા સમજૂતીકરાર ને મંજૂરી આપી
માનનીય પ્રધાનમંત્રીની અધ્યક્ષતામાં કેન્દ્રીય મંત્રીમંડળે ભારતનાં ઇલેક્ટ્રોનિક્સ અને ઇન્ફોર્મેશન ટેકનોલોજી મંત્રાલય અને આર્મેનિયાનાં હાઈ-ટેક ઉદ્યોગ મંત્રાલય વચ્ચે ડિજિટલ પરિવર્તન માટે વસતિનાં ધોરણે અમલીકૃત સફળ ડિજિટલ સમાધાનો વહેંચવાનાં ક્ષેત્રમાં સહકાર સ્થાપિત કરવા માટે 12 જૂન, 2023નાં રોજ થયેલા સમજૂતીકરાર ને મંજૂરી આપી છે.
એમઓયુનો આશય બંને દેશોની ડિજિટલ ટ્રાન્સફોર્મેશનલ પહેલોનાં અમલીકરણમાં ગાઢ સહકાર અને અનુભવો અને ડિજિટલ ટેકનોલોજી-આધારિત સોલ્યુશન્સ નાં આદાનપ્રદાનને પ્રોત્સાહન આપવાનો છે. એમઓયુમાં સહયોગમાં સુધારો કરવાની કલ્પના કરવામાં આવી છે, જે આઇટી ક્ષેત્રમાં રોજગારીની તકો તરફ દોરી જશે.
આ એમઓયુ બંને પક્ષોનાં હસ્તાક્ષરની તારીખથી અમલમાં આવશે અને 3 વર્ષ માટે અમલમાં રહેશે.
ડિજિટલ પબ્લિક ઇન્ફ્રાસ્ટ્રક્ચર ના ક્ષેત્રમાં જી2જી અને બી2બી બંનેમાં દ્વિપક્ષીય સહકાર વધારવામાં આવશે. આ એમઓયુમાં વિચારાયેલી પ્રવૃત્તિઓને તેમના વહીવટની નિયમિત ઓપરેટિંગ ફાળવણી દ્વારા નાણાં પૂરા પાડવામાં આવશે.
એમઇઆઇટીવાય આઇસીટી ડોમેનમાં દ્વિપક્ષીય અને બહુપક્ષીય સહકારને પ્રોત્સાહન આપવા માટે સંખ્યાબંધ દેશો અને બહુપક્ષીય એજન્સીઓ સાથે સહયોગ કરી રહ્યું છે. આ સમયગાળા દરમિયાન એમઈઆઈટીવાયએ આઇસીટી ક્ષેત્રમાં માહિતીના આદાન-પ્રદાન અને સહકારને પ્રોત્સાહન આપવા માટે વિવિધ દેશોની તેની સમકક્ષ સંસ્થાઓ/એજન્સીઓ સાથે એમઓયુ/એમઓસી/સમજૂતીઓ કરી છે. આ બાબત ભારત સરકાર દ્વારા ડિજિટલ ઇન્ડિયા, સ્વચ્છ ભારત, મેક ઇન ઇન્ડિયા વગેરે જેવી વિવિધ પહેલો સાથે સુસંગત છે, જેનો ઉદ્દેશ દેશને ડિજિટલ સ્વરૂપે સશક્ત સમાજ અને નોલેજ ઇકોનોમીમાં પરિવર્તિત કરવાનો છે. આ બદલાતા દાખલામાં, પારસ્પરિક સહકારને વધારવાના ઉદ્દેશ સાથે વેપારની તકો ચકાસવા, શ્રેષ્ઠ પદ્ધતિઓની વહેંચણી અને ડિજિટલ ક્ષેત્રમાં રોકાણ આકર્ષવાની તાતી જરૂર છે.
છેલ્લા કેટલાક વર્ષોમાં, ભારતે ડિજિટલ પબ્લિક ઇન્ફ્રાસ્ટ્રક્ચર  ના અમલીકરણમાં તેના નેતૃત્વનું પ્રદર્શન કર્યું છે અને કોવિડ રોગચાળા દરમિયાન પણ લોકોને સેવાઓની ડિલિવરી સફળતાપૂર્વક પ્રદાન કરી છે. આના પરિણામે અનેક દેશોએ ભારતના અનુભવોમાંથી બોધપાઠ લેવા અને ભારતના અનુભવોમાંથી બોધપાઠ લેવા માટે ભારત સાથે એમઓયુ કરવામાં રસ દાખવ્યો છે.
ઇન્ડિયા સ્ટેક સોલ્યુશન્સ એ જાહેર સેવાઓની સુલભતા અને ડિલિવરી પ્રદાન કરવા માટે વસતિના ધોરણે ભારત દ્વારા વિકસાવવામાં આવેલા અને અમલમાં મૂકવામાં આવેલા ડીપીએલ છે. તેનો ઉદ્દેશ અર્થપૂર્ણ જોડાણ પ્રદાન કરવાનો, ડિજિટલ સર્વસમાવેશકતાને પ્રોત્સાહન આપવાનો અને જાહેર સેવાઓની સાતત્યપૂર્ણ સુલભતાને સક્ષમ બનાવવાનો છે. આ ખુલ્લી ટેકનોલોજી પર નિર્મિત છે, આંતરસંચાલકીય છે અને તેને ઉદ્યોગ અને સમુદાયની ભાગીદારીને પ્રોત્સાહન આપવા માટે ડિઝાઇન કરવામાં આવી છે, જે નવીનતાને પ્રોત્સાહન આપે છે. જો કે, દરેક દેશ ડીપીઆઈના નિર્માણમાં અનન્ય જરૂરિયાતો અને પડકારો ધરાવે છે, જોકે મૂળભૂત કાર્યક્ષમતા સમાન છે, જે વૈશ્વિક સહકારને મંજૂરી આપે છે.
CB/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ઓ.આર.ઓ.પી.ના પાંચ વર્ષની સમાપ્તિના અવસરે સેવાનિવૃત્ત સૈનિકોને તેમની નોંધપાત્ર સેવા બદલ સલામ કરી
પ્રધાનમંત્રી શ્રી નરેન્દ્ર મોદીએ ઓઆરઓપીના પાંચ વર્ષ પૂરા થવાના અવસરે સેવાનિવૃત્ત સૈનિકોને તેમની નોંધપાત્ર સેવા બદલ સલામ કરી.
પ્રધાનમંત્રીએ કહ્યું કે, "આપણા મહાન સૈનિકોની સુખાકારીની ખાતરી માટે આજથી પાંચ વર્ષ પહેલાં ભારતે એક ઐતિહાસિક પગલું ભર્યું, જેમણે હિમ્મતભેર આપણા રાષ્ટ્રની રક્ષા કરી. પાંચ વર્ષની સમાપ્તિ એ ઓઆરઓપી માટે એક મહત્વપૂર્ણ અવસર છે. ભારત દાયકાઓથી ઓઆરઓપીની રાહ જોતો હતો.
હું અમારા સેવાનિવૃત્ત સૈનિકોને તેમની નોંધપાત્ર સેવા બદલ સલામ કરું છું."
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 183.24 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 17.32 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની ગતિને વેગ આપવા અને વિસ્તારવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરીને વેગ આપવામાં આવ્યો છે.
રાષ્ટ્રવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિનામૂલ્યે કોવિડ રસી પૂરી પાડીને સહાય કરી રહી છે. COVID19 રસીકરણ અભિયાનના સાર્વત્રિકકરણના નવા તબક્કામાં, કેન્દ્ર સરકાર રાજ્ય અને કેન્દ્રશાસિત પ્રદેશોને દેશમાં રસી ઉત્પાદકો દ્વારા ઉત્પાદિત કરવામાં આવતી 75% રસીની ખરીદી અને સપ્લાય  કરશે.
|
|
રસીના ડોઝ
|
|

|
|
પુરવઠો
|
|
1,83,24,12,590
|
|
બાકી ઉપલબ્ધ
|
|
17,32,56,632
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 183.24 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 17.32 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગૃહ મંત્રાલય
કેન્દ્રીય ગૃહમંત્રી શ્રી અમિત શાહે તબીબી અભ્યાસક્રમોમાં અન્ય પછાત વર્ગ અને આર્થિક રીતે નબળા વર્ગને અનામત આપવાના ઐતિહાસિક નિર્ણય માટે પ્રધાનમંત્રી શ્રી નરેન્દ્ર મોદીની પ્રશંસા કરી
“મેડિકલ શિક્ષણના ક્ષેત્રમાં સ્નાતક  અને સ્નાતકોત્તર માં અખિલ ભારતીય ક્વોટા યોજનામાં ઓબીસી વર્ગ માટે 27% અનામત અને આર્થિક રીતે નબળા વર્ગ માટે 10% અનામત પ્રદાન કરવાના ઐતિહાસિક નિર્ણય અંગે શ્રી નરેન્દ્ર મોદીજીને અભિનંદન આપું છું”
“ઘણા સમયથી વિલંબિત આ માગને પૂરી કરીને પ્રધાનમંત્રી શ્રી નરેન્દ્ર મોદીજીએ પછાત વર્ગ અને આર્થિક રીતે નબળા વર્ગના કલ્યાણ પ્રત્યેની સરકારની કટિબદ્ધતા દર્શાવી છે”
“મોદી સરકારના આ નિર્ણયથી લગભગ 5550 વિદ્યાર્થીઓ લાભાન્વિત થશે”
કેન્દ્રીય ગૃહમંત્રી શ્રી અમિત શાહે તબીબી અભ્યાસક્રમોમાં અન્ય પછાત વર્ગ અને આર્થિક રીતે નબળા વર્ગને અનામત પ્રદાન કરવાના ઐતિહાસિક નિર્ણય માટે પ્રધાનમંત્રી શ્રી નરેન્દ્ર મોદીની પ્રશંસા કરી છે.
પોતાના ટ્વીટ્સમાં શ્રી અમિત શાહે કહ્યું કે “મેડિકલ શિક્ષણના ક્ષેત્રમાં સ્નાતક  અને સ્નાકોત્તર માં અખિલ ભારતીય ક્વોટા યોજનામાં ઓબીસી વર્ગ માટે 27% અનામત અને આર્થિક રીતે નબળા વર્ગ માટે 10% અનામત પ્રદાન કરવાના ઐતિહાસિક નિર્ણય પર શ્રી નરેન્દ્ર મોદીજીને અભિનંદન આપું છું.”
ગૃહમંત્રીએ કહ્યું કે “ઘણા સમયથી વિલંબિત આ માગણીને પૂરી કરીને પ્રધાનમંત્રી શ્રી નરેન્દ્ર મોદીજીએ પછાત વર્ગ અને આર્થિક રીતે નબળા વર્ગના કલ્યાણ પ્રત્યેની સરકારની પ્રતિબદ્ધતા દર્શાવી છે. મોદી સરકારના આ નિર્ણયથી લગભગ 5550 વિદ્યાર્થીઓ લાભાન્વિત થશે.”
આ યોજના અંતર્ગત વર્તમાન શૈક્ષણિક વર્ષ 2021-22થી તમામ સ્નાતક/સ્નાકોત્તર મેડિકલ/ડેન્ટલ અભ્યાસક્રમોમાં અખિલ ભારતીય ક્વોટા  સીટોમાં ઓબીસી માટે 27 ટકા અનામતની સાથે, ઈડબલ્યુએસ માટે 10 ટકા અનામત પણ આપવામાં આવી રહ્યું છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(Visitor Counter : 189
પ્રધાનમંત્રીનું કાર્યાલય
ગ્લાસગોમાં COP26 દરમિયાન પ્રધાનમંત્રી અને યુકેના પ્રધાનમંત્રી વચ્ચે દ્વિપક્ષીય બેઠક
પ્રધાનમંત્રી શ્રી નરેન્દ્ર મોદી 1 નવેમ્બર 2021ના રોજ ગ્લાસગોમાં COP26 વર્લ્ડ લીડર્સ સમિટ દરમિયાન યુનાઇટેડ કિંગડમના પ્રધાનમંત્રી, મહામહિમ બોરિસ જ્હોનસન એમપીને મળ્યા હતા.
2. પ્રધાનમંત્રીએ COP26નું સફળતાપૂર્વક આયોજન કરવા બદલ અને આબોહવા પરિવર્તન ઘટાડવા અને અનુકૂલન માટે વૈશ્વિક પગલાંને અગ્રેસર કરવા તેમના વ્યક્તિગત નેતૃત્વ માટે PM જ્હોન્સનને અભિનંદન આપ્યા. તેમણે ISA અને CDRI હેઠળ સંયુક્ત પહેલ સહિત ક્લાયમેટ ફાઇનાન્સ, ટેક્નોલોજી, ઇનોવેશન અને અનુકૂલન ગ્રીન હાઇડ્રોજન, રિન્યુએબલ અને ક્લીન ટેક્નોલોજી પર યુકે સાથે નજીકથી કામ કરવાની ભારતની પ્રતિબદ્ધતાનો પુનરોચ્ચાર કર્યો હતો.
3. બંને પ્રધાનમંત્રીઓએ રોડમેપ 2030ની પ્રાથમિકતાઓના ખાસ કરીને વેપાર અને અર્થતંત્ર, લોકો-થી-લોકો, આરોગ્ય, સંરક્ષણ અને સુરક્ષા ક્ષેત્રોમાં અમલીકરણની સમીક્ષા કરી. તેઓએ FTA વાટાઘાટોની શરૂઆત તરફ લીધેલા પગલાં સહિત ઉન્નત વેપાર ભાગીદારી આગળ વધારવામાં પ્રગતિ પર સંતોષ વ્યક્ત કર્યો.
4. બંને નેતાઓએ અફઘાનિસ્તાન, કાઉન્ટર-ટેરરિઝમ, ઈન્ડો-પેસિફિક, સપ્લાય ચેઈન રિઝિલિયન્સ અને કોવિડ પછીની વૈશ્વિક આર્થિક પુનઃપ્રાપ્તિ સહિત પ્રાદેશિક અને વૈશ્વિક પડકારોની પણ ચર્ચા કરી.
5. પ્રધાનમંત્રીએ ટૂંક સમયમાં ભારતમાં પીએમ જ્હોન્સનનું સ્વાગત કરવાની તેમની ઇચ્છાનો પુનરોચ્ચાર કર્યો.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ મલેશિયાના પ્રધાનમંત્રી મહામહિમ તુન ડૉ. મહાથિર મોહમ્મદને શુભેચ્છા પાઠવી
પ્રધાનમંત્રી શ્રી નેરન્દ્ર મોદીએ આજે  મહામહિમ તુન ડૉ. મહાથિર મોહમ્મદને મલેશિયાના પ્રધાનમંત્રીના રૂપમાં હોદ્દો સંભાળવા બદલ શુભેચ્છા આફવા માટે ટેલિફોન કર્યો હતો.
પ્રધાનમંત્રી મોદીએ મલેશિયાના મૈત્રીપૂર્ણ લોકોની પ્રગતિ અને સમૃદ્ધિ માટે પોતાની શુભેચ્છાઓ પાઠવી. તેમણે કહ્યું કે ગાઢ અને પરસ્પર લાભદાયી ભારત-મલેશિયાના સંબંધો પરસ્પર મૂલ્યો, હિતો અને લોકોથી લોકોના વાઈબ્રન્ટ સંબંધોના મજબૂત પાયા પર આધારીત છે. પ્રધાનમંત્રીએ કહ્યું કે તેઓ ભારત-મલેશિયા વ્યૂહાત્મક ભાગીદારીને વધુ મજબૂત કરવા માટે પ્રધાનમંત્રી મહાથિર મોહમ્મદ સાથે કાર્ય કરવા આતુર છે.
NP/J.Khunt/GP
(Visitor Counter : 106
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદીએ ભારત રત્ન ડો. ભીમરાવ સ્મારક અને સાંસ્કૃતિક કેન્દ્ર માટે ઉત્તર પ્રદેશ સરકારની પ્રશંસા કરી
આ કેન્દ્ર ડો. બાબાસાહેબ આંબેડકરના આદર્શોને લોકપ્રિય બનાવશેઃ પ્રધાનમંત્રી
પ્રધાનમંત્રી શ્રી નરેન્દ્ર મોદીએ આદરણીય ડો. બાબાસાહેબ આંબેડકરના આદર્શોને યુવાનો વચ્ચે લોકપ્રિય બનાવવામાં અગ્રણી ભૂમિકા નિભાવવા માટે ઉત્તર પ્રદેશ સરકારની પ્રશંસા કરી છે.
પ્રધાનમંત્રીએ એક ટ્વીટમાં કહ્યું, “ભારત રત્ન ડો. ભીમરાવ સ્મારક અને સાંસ્કૃતિક કેન્દ્ર, લખનઉ યુવાનો વચ્ચે આદરણીય ડો. બાબાસાહેબ આંબેડકરના આદર્શોને વધુ લોકપ્રિય બનાવશે.
“હું ઉત્તર પ્રદેશ સરકારની આ પ્રયાસમાં અગ્રણી ભૂમિકા ભજવવા માટે પ્રશંસા કરૂં છું.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 174.24 કરોડ લોકોને રસી આપવામાં આવી
- ભારતમાં સક્રિય કેસનું ભારણ 3,32,918 થયું
- સક્રિય કેસનું ભારણ હાલમાં 0.78% છે
- સાજા થવાનો દર હાલમાં 98.03% નોંધાયો
- છેલ્લા 24 કલાકમાં 67,538 દર્દીઓ સાજા થયા, કુલ વધીને 4,19,10,984 દર્દીઓ સાજા થયા
- છેલ્લા 24 કલાકમાં ભારતમાં 30,757 નવા કેસ નોંધાયા
- દૈનિક પોઝિટિવીટી દર 2.61% પહોંચ્યો
- સાપ્તાહિક પોઝિટિવીટી દર હાલમાં 3.04% છે
- કુલ 75.55 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 11,79,705 ટેસ્ટ કરાયા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
પ્રધાનમંત્રીનું કાર્યાલય
પ્રધાનમંત્રી શ્રીએ રાષ્ટ્રીય ન્યાયિક ડેટા ગ્રીડ પ્લેટફોર્મ હેઠળ આવતી ભારતની સર્વોચ્ચ અદાલતની પ્રશંસા કરી
પ્રધાનમંત્રી શ્રી નરેન્દ્ર મોદીએ ભારતના મુખ્ય ન્યાયાધીશની જાહેરાતની પ્રશંસા કરી છે જેમાં તેમણે માહિતી આપી છે કે ભારતની સર્વોચ્ચ અદાલત નેશનલ જ્યુડિશિયલ ડેટા ગ્રીડ પ્લેટફોર્મ હેઠળ આવશે જે પેન્ડિંગ કેસોનું ટ્રેકિંગ પ્રદાન કરે છે. શ્રી મોદીએ કહ્યું કે ટેક્નોલોજીનો આવો ઉપયોગ આપણા દેશમાં ન્યાય વિતરણ પ્રણાલીમાં વધુ પારદર્શિતા લાવશે અને આગળ વધારશે.
ANI ની X પોસ્ટનો જવાબ આપતા પ્રધાનમંત્રીએ X પર પોસ્ટ કર્યું;
“સુપ્રીમ કોર્ટ અને CJI ડી વાય ચંદ્રચુડ જી દ્વારા પ્રશંસનીય પગલું. ટેક્નોલોજીનો આવો ઉપયોગ આપણા દેશમાં ન્યાય વિતરણ પ્રણાલીમાં વધુ પારદર્શિતા લાવશે અને આગળ વધારશે.”
CB/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(